ผู้ถือหุ้น CHO โหวตออกหุ้นกู้แปลงสภาพ 400 ลบ. ให้ “AO Fund-AO Fund1” รองรับขยายธุรกิจ
ผู้ถือหุ้น CHO ไฟเขียวออกหุ้นกู้แปลงสภาพ 400 ลบ. ให้กับ “AO Fund- AO Fund1” หนุนฐานะการเงินมั่นคง พร้อมรองรับขยายธุรกิจ
ผู้ถือหุ้น CHO ไฟเขียวออกหุ้นกู้แปลงสภาพ 400 ลบ. เสนอขาย PP ให้ “AO Fund- AO Fund1” หนุนฐานะการเงินมั่นคง พร้อมรองรับขยายธุรกิจ
27 พ.ค. 2564

นางเพ็ญพิมล เวศย์วรุตม์ ประธานกรรมการ และ นายสุรเดช ทวีแสงสกุลไทย กรรมการผู้จัดการใหญ่และประธานเจ้าหน้าที่บริหาร บริษัท ช ทวี จำกัด (มหาชน) หรือ CHO ระบุว่า ที่ประชุมวิสามัญผู้ถือหุ้นครั้งที่ 1/2564 ผ่านสื่ออิเล็กทรอนิกส์ มีมติอนุมัติเห็นชอบออกและเสนอขายหุ้นกู้แปลงสภาพ มูลค่ารวมไม่เกิน 400 ล้านบาท ให้แก่ผู้ลงทุนโดยเฉพาะเจาะจง ได้แก่ Advance Opportunities Fund (AO Fund) และ Advance Opportunities Fund 1 (AO Fund1)
ทั้งนี้จะส่งผลให้บริษัทฯ มีฐานะการเงินมั่นคงมากขึ้น และมีเงินทุนมาสนับสนุนโครงการต่างๆ ใน Backlog ที่รอรับรู้รายได้ในปีนี้อีกราว 500 กว่าล้านบาท ตลอดจนโครงการใหม่ๆ ที่จะเพิ่มฐานรายได้ประจำ ( Recurring Income ) ให้กับบริษัทตามแผนธุรกิจของบริษัท